Stryt yr Eglwys, Wrecsam

Strŷt hanesyddol yng nghanol dinas Wrecsam, gogledd-ddwyain Cymru, yw Stryt yr Eglwys (Saesneg: ).

 Lleoliad 
Lleolir Stryt yr Eglwys yng nghalon ganoloesol Wrecsam. Mae'r stryd yn cysylltu'r Stryt Fawr â mynwent Eglwys San Silyn. O flaen Eglwys San Silyn, mae Stryt yr Eglwys wedi'i chroesi gan Res y Deml, lôn gul sy'n rhedeg gyfagos â'r fynwent.

 Hanes 
Cofnodwyd yr enw Saesneg “Church Street” yn gyntaf yn 1692, ond roedd y stryd yn sefyll yn rhan hynaf y dref. Yn ôl pob tebyg, mae rhif 8 Stryt yr Eglwys yn dyddio yn ôl i'r Oesoedd Canol. 

Roedd gan y stryd gymeriad masnachol – cafodd rhifau 3 a 4 eu hailddatblygu yn y 18fed ganrif fel siopau.  Yn 1896, adeiladwyd Banc Cynilion Ymddiriedolwyr, y “Trustee Savings Bank”, ar y gyffordd rhwng Stryt yr Eglwys a'r Stryt Fawr.  Heddiw, mae'r rhan fwyaf o adeiladau ar Stryt yr Eglwys yn cael ei defnyddio fel tafarndai, bwytai a chaffis.

 Disgrifiad 
Saif Stryt yr Eglwys yng nghysgod clochdwr Eglwys San Silyn a gatiau'r fynwent a cheir golygfa drawiadol ar hyd Stryt yr Hôb tuag at y clochdwr.

Ac eithrio'r giatiau haearn gyr addurnedig sy'n ffurfio'r fynedfa i fynwent San Silyn, mae nifer o adeiladau hanesyddol sy'n sefyll o hyd ar Stryt yr Eglwys.

Mae rhif 3 Stryt yr Eglwys (mewn gwirionedd dau adeilad, rhifau 3 a 4) yn adeilad rhestredig gradd II ac mae rhif 8 (mewn gwirioinedd rhifau 8, 9 a 10) yn adeilad gradd II*.

Mae adeilad rhestredig gradd II arall yn sefyll ar y gyffordd rhwng Stryt yr Eglwys a'r Stryt Fawr – hen Fanc Cynilion Ymddiriedolwyr, adeilad o flociau tywodfaen nadd.

Cyfeiriadau

Oriel

Categori:Adeiladau ac adeiladwaith yn Wrecsam
Categori:Strydoedd Wrecsam
Categori:Erthyglau Wici-lleoedd